**Pakuotės lapelis: informacija vartotojui**

**Silymarin Siromed 150 mg plėvele dengtos tabletės**

Silimarinas

**Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

1. Neišmeskite šio lapelio, nes vėl gali prireikti jį perskaityti.
2. Jeigu norite sužinoti daugiau arba pasitarti, kreipkitės į vaistininką.
3. Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
4. Jeigu Jūsų savijauta per tris mėnesius nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Silymarin Siromed ir kam jis vartojamas

2. Kas žinotina prieš vartojant Silymarin Siromed

3. Kaip vartoti Silymarin Siromed

4. Galimas šalutinis poveikis

5. Kaip laikyti Silymarin Siromed

6. Pakuotės turinys ir kita informacija

**1. Kas yra Silymarin Siromed ir kam jis vartojamas**

Vaistas vartojamas kaip papildoma priemonė esant toksiniam kepenų pakenkimui ir sergant lėtiniu kepenų uždegimu arba ciroze.

Ūminių kepenų pakenkimų atvejais šio vaisto be gydytojo priežiūros vartoti negalima.

Jeigu per tris mėnesius Jūsų savijauta nepagerėjo arba net pablogėjo, kreipkitės į gydytoją.

**2. Kas žinotina prieš vartojant Silymarin Siromed**

**Silymarin Siromed vartoti negalima:**

- jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje).

**Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti Silymarin Siromed.

Jeigu sergate cukriniu diabetu arba yra sumažėjusi gliukozės koncentracija kraujyje, vartojant Silymarin Siromed gali sumažėti gliukozės koncentracija kraujyje.

**Vartojimas vaikams ir paaugliams**

Nerekomenduojama vartoti vaikams ir jaunesniems nei 18 paaugliams, nes duomenų apie vaisto saugumą ir veiksmingumą nepakanka.

**Kiti vaistai ir Silymarin Siromed**

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Duomenų apie Silymarin Siromed sąveiką su kitais vaistais nėra.

**Nėštumas ir žindymo laikotarpis**

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Klinikinių duomenų apie silimarino vartojimą nėštumo metu nėra, taip pat nežinoma, ar silimarino patenka į motinos pieną.

Nėštumo ir žindymo laikotarpiu vartoti nerekomenduojama.

**Vairavimas ir mechanizmų valdymas**

Duomenų nėra.

**Silymarin Siromed sudėtyje yra izomalto**

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

**3. Kaip vartoti Silymarin Siromed**

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Suaugusiesiems

Rekomenduojama dozė yra 1 plėvele dengta tabletė 1-2 kartus per dieną, bent 3 mėnesius.

Tablečių nekramtyti, užgerti nedideliu kiekiu skysčio.

**Vartojimas vaikams ir paaugliams**

Nerekomenduojama vartoti vaikams ir jaunesniems nei 18 paaugliams, nes duomenų apie vaisto saugumą ir veiksmingumą nepakanka.

**Ką daryti pavartojus per didelę Silymarin Siromed dozę?**

Duomenų apie perdozavimą vaistu nėra. Išgėrus labai didelę Silymarin Siromed dozę, turėtų būti skatinamas vėmimas, plaunamas skrandis, skiriama aktyvintosios anglies bei simptomatinių vaistų.

**Pamiršus pavartoti Silymarin Siromed**

Negalima vartoti dvigubos dozės norint kompensuoti praleistą dozę.

**Nustojus vartoti Silymarin Siromed**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

**4. Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Pasireiškimo dažnis nežinomas: galvos skausmas, svaigimas, nemalonus jausmas pilve, viduriavimas, niežulys ir dilgėlinė. Nutraukus gydymą vaistu, visi šie simptomai išnyksta.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. Kaip laikyti Silymarin Siromed**

Šį vaistą laikykite vaikams nepastebimoje ir nepasiekiamoje vietoje.

Šiam vaistui specialių laikymo sąlygų nereikia.

Ant dėžutės ir lizdinės plokštelės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

**6.** **Pakuotės turinys ir kita informacija**

**Silymarin Siromed sudėtis**

1. Veiklioji medžiaga yra silimarinas. Kiekvienoje tabletėje yra 275-375 mg *Silybum marianum* (L.) Gaertn., fructus (margainių vaisių) rafinuoto ir standartizuoto sausojo ekstrakto (30:1), atitinkančio 150 mg silimarino, apskaičiuoto pagal silibininą.

Ekstrakcijos tirpiklis: acetonas.

1. Pagalbinės medžiagos tabletės šerdyje yra izomaltas, povidonas, pregelifikuotas kukurūzų krakmolas, kroskarmeliozės natrio druska, bevandenis koloidinis silicio dioksidas, magnio stearatas, tabletės plėvelėje - Opadry Clear 03K19229 (hipromeliozė, triacetinas (E1518), talkas (E553b)).

**Silymarin Siromed išvaizda ir kiekis pakuotėje**

Tabletės yra dengtos plėvele, rusvai gelsvos spalvos, apvalios, abipus išgaubtos, apie12 mm diametro.

10 plėvele dengtų tablečių PVC/PVDC ir aliuminio folijos lizdinėje plokštelėje. Kartono dėžutėje yra 30 tablečių ir pakuotės lapelis.

**Registruotojas ir gamintojas**

UAB „IBE Pharma“

Sukilėlių pr. 61-2

LT-49333 Kaunas

Lietuva

Tel.: +370 37 370064

Fax.: +370 37 370067

info@ibepharma.lt

Jeigu apie šį vaistą norite sužinoti daugiau, kreipkitės į registruotoją.

UAB „IBE Pharma“

Sukilėlių pr. 61-2

LT-49333 Kaunas

Lietuva

Tel.: +370 37 370064

Fax.: +370 37 370067

info@ibepharma.lt

**Šis pakuotės lapelis paskutinį kartą peržiūrėtas 2020-11-20.**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).